12.5.2023
(15)
SL
Uradni list Evropske unije
L 127/3
Proučitev gibanj, pomembnih za oceno verjetnosti nadaljevanja ali ponovitve škode, je zajemala obdobje od 1. januarja 2018 do konca obdobja preiskave v zvezi s pregledom (v nadaljnjem besedilu: obravnavano obdobje). 2.
IZDELEK, KI SE PREGLEDUJE, ZADEVNI IZDELEK IN PODOBNI IZDELEK
2.1 Izdelek, ki se pregleduje v okviru pregleda zaradi izteka ukrepa in delnega vmesnega pregleda (16)
Izdelek, ki se pregleduje, je preja visoke trdnosti iz poliestra, ki ni pripravljena za prodajo na drobno, vključno z monofilamenti številke manj kot 67 deciteksov (razen sukanca za šivanje ter dvojne, večnitne ali pramenske preje z „Z“ sukanjem, namenjena za proizvodnjo sukanca za šivanje, pripravljena za barvanje in končno obdelavo, ohlapno navita na plastično perforirano cevko), trenutno uvrščena pod oznako KN ex 5402 20 00 (oznaka TARIC 5402 20 00 10) (v nadaljnjem besedilu: izdelek, ki se pregleduje).
Oznaki KN in TARIC sta zgolj informativni in ne vplivata na naknadne spremembe tarifne uvrstitve.
(17)
Preja visoke trdnosti iz poliestra se uporablja za številne različne namene, kot so ojačitev pnevmatik, široke tkanine, varnostni pasovi, zračne blazine, vrvi, mreže in več uporab v industriji.
2.2 Zadevni izdelek
(18)
Izdelek, ki ga zadevata preiskavi v zvezi s pregledom zaradi izteka ukrepa in delnim vmesnim pregledom, je izdelek s poreklom iz Kitajske, ki se pregleduje.
2.3 Podobni izdelek
(19)
Preiskave so pokazale, da imajo naslednji izdelki enake osnovne fizikalne, kemijske in tehnične lastnosti ter so namenjeni enaki osnovni uporabi: — zadevni izdelek, — izdelek, ki se pregleduje ter ki se proizvaja in prodaja na domačem trgu Kitajske, in — izdelek, ki se pregleduje in ki ga v Uniji proizvaja in prodaja industrija Unije.
(20)
Zato se ti izdelki štejejo za podobne izdelke v smislu člena 1(4) osnovne uredbe. 3.
PREGLED ZARADI IZTEKA UKREPA
3.1 Zainteresirane strani in vzorčenje (21)
Komisija je v obvestilu o začetku preiskave v zvezi s pregledom zaradi izteka ukrepa zainteresirane strani pozvala, naj se ji javijo, če želijo sodelovati v preiskavi.
Poleg tega je o začetku preiskave v zvezi s pregledom zaradi izteka ukrepa posebej obvestila vložnika, znane proizvajalce Unije, proizvajalce na Kitajskem, uvoznike in uporabnike v Uniji, za katere je znano, da jih to zadeva, in kitajske organe ter jih pozvala k sodelovanju v preiskavi.
(22)
Zainteresirane strani so imele možnost, da podajo pripombe glede začetka preiskave in zahtevajo zaslišanje pred Komisijo in/ali pooblaščencem za zaslišanje v trgovinskih postopkih.
(23)
Komisija je v obvestilu o začetku navedla, da bo morda izbrala vzorec zainteresiranih strani skladu s členom 17 osnovne uredbe.
3.1.1 Vzorčenje proizvajalcev Unije
(24)
Komisija je v obvestilu o začetku pregleda zaradi izteka ukrepa navedla, da je začasno izbrala vzorec proizvajalcev Unije.
Izbrala ga je na podlagi obsega proizvodnje in prodaje, pri čemer je upoštevala njihovo geografsko lego.
Vzorec je vključeval tri proizvajalce Unije.
Vzorčeni proizvajalci Unije so predstavljali več kot 50 % ocenjene celotne proizvodnje EU in obsega prodaje podobnega izdelka v EU.
Komisija je v skladu s členom 17(2) osnovne uredbe zainteresirane strani povabila k predložitvi pripomb o začasnem vzorcu.
Nobena zainteresirana stran ni predložila pripomb glede začasnega vzorca, ki je bil potrjen kot končni vzorec.
Vzorec je reprezentativen za industrijo Unije.